**OBRAZLOŽENJE**

**Nacrta prijedloga Odluke o izmjeni Odluke o komunalnom redu**

Sukladno odredbi čl. 104. Zakona o komunalnom gospodarstvu („ Narodne novine“ broj 68/18,110/18) predstavničko tijelo jedinice lokalne samouprave u svrhu uređenja naselja te uspostave i održavanja komunalnog reda u naselju donosi odluku o komunalnom redu.

Zbog različitosti sudske prakse nastavno na zatečeno stanje u prostoru mijenja se trenutna formulacija odredbe čl. 5.st.6. Odluke o komunalnom redu iz „postavljanje“ u „imati postavljene“. Navedenom odredbom propisuje se protupravnim imati postavljene rashladne uređaje, uređaje za mijenjanje i podizanje gotovog novca i druge uređaje bez odobrenja nadležnog tijela za zaštitu spomenika kulture, a sve kako bi se što efikasnije provodile mjere za provođenje komunalnog reda.

S ciljem da se širi krug zainteresiranih osoba s područja Grada Zadra uključi u pripremu konačnog Nacrta Odluke o izmjeni Odluke o komunalnom redu, svrsishodno je provesti savjetovanje sa zainteresiranom javnošću. Na taj se način želi upoznati javnost sa predloženim Nacrtom i pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja odluke i u konačnosti ugrađeno u odredbe odluke.

|  |
| --- |
| **Rok za očitovanje zainteresirane javnosti je zaključno s danom**  **10.06.2020. godine.** |
| Adresa e-pošte na koju se šalju očitovanja zainteresirane javnosti:  **komunalno.savjetovanje@grad-zadar.hr** |